σαμιων των αμοργον μεινωαν κατοικουντων εδοξε τη βουλη και τω δημω γνωμη στρατηγων εχοντων δε και την πρυτανικην εξουσιαν ισηγησαμενου το ψηφισμα αθηναιου καλοτυχου επιψηφ[ι]σαμενου αντιοχου του επιγονου επει βρυτω αγαθοποδος του αγαθοποδος θυγατηρ ανδρος δεκαπρωτου και αρχικου γυνη δε φιλαγαθου ιασονος ανδρος αξιολογο[υ] και πασας αρχας τας επ αυτον ηκουσας τη πατριδι ημων π[ε]φιλοτειμημενου αδελφη δε τω[ν] κρατιστων επινομιδου και [--]οδωρου των αγαθοποδος αιφνι[δι]ον εξεληλυθε του βιου εν τω ακμαιοτατω καλλους και ηλικιας καθεστωσα πενθος δυσπαρηγορητον τοις προδηλουμενοις προσωποις καταλιπουσα και τη σεμνοτατη και προσφιλεστατη αυτης μητρι φιλοξενα επινομιδου πολλων ουν ελπιδων αγαθων και της πατριδος ημων αυτης αφειρημενης ανανκαιως δεδοχθαι δια τουδε του ψηφισματος πανδημι την πολιν παρειναι επ[ι] την παραπονπην και κηδειαν του σωματος δεδοχθαι δε κεκυρωσθαι κατα παν ετος εν τοις χορικοις αγωσι αναγορευεσθαι αυτην οτι στεφανοι ο δημος ο μεινωητων βρυτω αγαθοπο[δος] ηρω ν χρυσω στεφανω παραμυθησασθαι τε τους προδηλουμενους γ[ο]νεις αυτης και τον ανδρα φιλαγαθο[ν] και τους γνεισιους αδελφους αυτης και τους λοιπους γενει προσηκοντας μετριως φερειν το συνβεβηκος ειδοτας οτι πασιν η αυτη του βιου κεκυρωται τελευτη.
Amorgos — Minoa